ຂະນະທີ່ສົງຄາມສິ້ນສຸດລົງ ນາຍທະຫານ ບໍານານ ບອກວີໂເອວ່າ ສຫລ ຢູ່ໃນອັຟການິສຖານ “ດົນໂພດ”\nທະຫານສະຫະລັດທີ່ປະຈໍາຢູ່ກອງຮ້ອຍອາກາດ Airborne Division ທີ 82 ແລະຄົນອື່ນໆກໍາລັງຂຶ້ນເຮືອບິນລໍາລຽງເຄື່ອງ C-17 ທີ່ສະໜາມບິນສາກົນ Hamid Karzai ໃນນະຄອນກາບູລຂອງອັຟການິສຖານ, ວັນທີ 30 ສິງຫາ, 2021. (ພາບສະໜອງໃຫ້ໂດຍ Master Sgt. Alexander Burnett/U.S. Army ໂດຍຜ່ານອົງການຂ່າວ AP)\nໃນປີ 2002, ເຄນ ຟາຣາບັຟ (Kane Farabaugh) ຂອງວີໂອເອ - ຕອນນັ້ນເປັນນັກຂ່າວປະຈໍາກອງທັບສະຫະລັດ - ໄດ້ໄປຢ້ຽມຢາມອັຟການິສຖານໃນໄລຍະຕົ້ນ ຂອງການມີໜ້າຂອງອາເມຣິກາ ເປັນເວລາ 20 ປີ ຢູ່ໃນປະ ເທດດັ່ງກ່າວ. ໃນຂະນະທີ່ສະຫະລັດ ຍຸຕິການມີສ່ວນພົວພັນ ທາງທະຫານນັ້ນ, Farabaugh ໄດ້ຕິດຕາມກັບບາງຄົນ ທີ່ລາວໄດ້ພົບ ໃນໄລຍະຊຸມປີຕົ້ນໆ ນັ້ນ ເພື່ອປຶກສາຫາລື ກ່ຽວກັບການຖອນທະຫານຂອງສະຫະລັດ ແລະມູນເຊື້ອຂອງພາລະກິດຂອງພວກເຂົາເຈົ້າ ຊຶ່ງບົວສະຫວັນ ຈະນໍາເອົາຕອນທີ2ຂອງລາຍງານມາສະເໜີທ່ານໃນອັນດັບຕໍ່ໄປ.\nເຊີນຟັງນາຍທະຫານບໍານານຂອງ ສຫລ ເລົ່າເຖິງປະສົບການເຮັດວຽກ ຢູ່ໃນ ອັຟການິສຖານ\nການຢ້ຽມຢາມຄັ້ງທໍາອິດຂອງຂ້າພະເຈົ້າ ໃນລະດູບານໃໝ່ຂອງປີ 2002 ເພື່ອ ລາຍງານຂ່າວ ໃຫ້ເຄືອຂ່າຍຂອງກອງກໍາລັງທະຫານອາເມຣິກາ ຈາກນະຄອນ ຫລວງກາບູລ ທີ່ຫາກໍ່ໄດ້ຮັບການປົດປ່ອຍໃໝ່ຂອງອັຟການິສຖານ, ຊຶ່ງໄດ້ເລີ້ມຕົ້ນ ຢູ່ໃນລົດທະຫານ ຫລື Humvee ຂອງນາຍພັນຕີກອງທັບບົກ ແພດທຣິກ ແຟລນເນແກນ (Patrick Flanagan) ໃນຂະນະທີ່ພວກເຮົາອອກຈາກທົ່ງ ທີ່ ເປັນສະໜາມບິນແບກແກຣມ (Bagram) ໄປ.\nການເດີນທາງສອງຊົ່ວໂມງຢູ່ໃນຂະບວນລົດຂະໜາດນ້ອຍອັນນຶ່ງຢູ່ໃນເສັ້ນທາງດ່ວນ ທີ່ມີຄວາມຍາວ 60 ກິໂລແມັດ ໄດ້ຕັດຜ່ານເຂດຊົນນະບົດ ທີ່ຢູ່ຫ່າງໄກສອກຫຼີກ ແລະໄດ້ນໍາເອົາພັນຕີແຟລນເເນແກນ (Flanagan) ແລະໜ່ວຍງານຂອງທ່ານໄປພົບກັບທະຫານຕ່າງປະເທດ, ນັກລົບຂອງກຸ່ມພັນທະມິດພາກເໜືອ ແລະ ກັບພົນລະເມືອງອັຟການິສຖານທີ່ຄອຍລະວັງຕົວຢູ່.\nທ່ານແພດທຣິກ ແຟລນເນແກນ (Patrick Flanagan), ນາຍທະຫານສະຫະ ລັດ ທີ່ອອກກິນບຳນານແລ້ວເວົ້າວ່າ:\n"ຂ້າພະເຈົ້າຈື່ຕອນທີ່ຂີ່ລົດໄປກາບູລສອງສາມເທື່ອທຳອິດ, ພວກເຂົາເຈົ້າຈະເວົ້າວ່າ 'ໂອ້, ເຈົ້າຢູ່ກັບພວກນັກຄາດຕະກອນ.' ແລະຂ້າພະເຈົ້າກໍຢາກວ່າ, 'ນັກຄາດຕະກອນຫຍັງ?' ບໍ່ແມ່ນ, ພວກເຮົາມາຢູ່ທີ່ນີ້ ເພື່ອໃຫ້ການປ້ອງກັນເມືອງ. ເຂົາເຈົ້າເວົ້າວ່າ, " "ເຈົ້າມາຢູ່ໜີ້ ເພື່ອສັງຫານເຄືອຂ່າຍ ອາລຄາຍດາ (al-Qaida), ພວກຕາລີບານ, ພວກຄົນບໍ່ດີຊັ້ນບໍ. "\nເສັ້ນທາງເດີນຂອງພວກເຮົາໄດ້ພາພວກເຮົາໄປສູ່ "ຖະໜົນໄກ່" ທີ່ມີຊື່ສຽງຂອງ ນະຄອນຫລວງກາບູລ, ຊຶ່ງຈຸດປະສົງຂອງທ່ານແຟລນເເນແກນ (Flanagan) ... ແມ່ນເພື່ອໄປເລາະຊື້ເຄື່ອງ.\nທ່ານແຟລນເເນແກນ (Flanagan) ຈາກໜ່ວຍປະຕິບັດທາງດ້ານຈິດຕະສາດຂອງກອງທັບສະຫະລັດກ່າວວ່າ:\n“ພວກເຮົາກຳລັງຊື້ ອຸປະກອນການຮຽນຈໍານວນນຶ່ງ, ຊື້ເອົາມັນເພື່ອເອົາກັບຄືນໄປຫາເຂດຂອງພວກເຮົາ ເພື່ອເອົາໄປໃຫ້ເຂົາເຈົ້າມອບໃຫ້ແກ່ຄົນຢູ່ໃນທ້ອງຖິ່ນ. ພວກເຮົາກໍາລັງຈະມອບເຄື່ອງພວກນີ້ໃຫ້ແກ່ຜູ້ນໍາທ້ອງຖິ່ນເພື່ອໃຫ້ເຂົາເຈົ້າສົ່ງ ເສີມ, ໃຫ້ເຫັນວ່າເຂົາເຈົ້າມີຄວາມຮັບຜິດຊອບ ຕໍ່ໂຮງຮຽນຂອງຕົນ, ແລະເຂົາ ເຈົ້າຢາກດູແລປະຊາຊົນຂອງຕົນເຊັ່ນດຽວກັນກັບຄູສອນທີ່ກໍາລັງເຮັດວຽກຢ່າງ ໜັກ ເພື່ອສະໜັບສະໜູນການສຶກສາ ຂອງອັຟການິສຖານ.”\nການຈັດສົ່ງອຸປະກອນການຮຽນ, ພ້ອມກັບແຜ່ນພັບ ແລະເອກະສານອື່ນໆ ທີ່ຕິດປ້າຍຄຳຂວັນ ແລະຂໍ້ຄວາມຕ່າງໆ ແມ່ນສ່ວນນຶ່ງຂອງ “ການປະຕິບັດງານດ້ານຈິດຕະສາດ” ຫຼືພາລະກິດ PSYOP ກອງທັບສະຫະລັດຂອງທ່ານແຟລນເນແກນ (Flanagan).\nທ່ານແຟລນເນແກນ (Flanagan) ກ່າວວ່າ:\n“ມັນເປັນຮູບແບບຂອງການສົ່ງອິດທິພົນຂອງທະຫານ. ມັນຈະເປັນຄືກັບວ່າເຈົ້າຈະຈ້າງນັກໂຄສະນາການຕະຫຼາດເພື່ອຂາຍໂຄຄາໂຄລາ (Coca Cola) ຊັ້ນ ຫລະ.”\nທ່ານແຟລນເເນແກນ (Flanagan) ເວົ້າວ່າຈຸດປະສົງຂອງ PSYOP ບໍ່ໄດ້ເຮັດການຊວນເຊື່ອ ຫຼືລ້າງສະໝອງຄົນແຕ່ຢ່າງໃດ, ແຕ່ແມ່ນເພື່ອໃຫ້ຄວາມຮູ້ແລະການປົກປ້ອງແກ່ຄົນ.\nທ່ານແຟລນເເນແກນ (Flanagan) ເລົ່າສູ່ຟັງວ່າ:\n"ມັນບໍ່ແມ່ນການເອົາຂໍ້ມູນຫຼາຍໆ ທີ່ພະຍາຍາມໃຊ້ມັນເພື່ອສະໜັບສະໜຸນ ຫຼືຕໍ່ ຕ້ານປະຊາຊົນດອກ, ແຕ່ມັນເປັນການສັນລະເສີນ ແລະຄວາມເຂົ້າໃຈເຖິງສິ່ງ\nທີ່ເຂົາເຈົ້າກຳລັງຜ່ານຜ່າຢູ່ ເພື່ອວ່າໃຫ້ພວກເຮົາຈະສາມາດນຳໃຊ້ຫົວຂໍ້ ແລະສັນຍາລັກແລະຂໍ້ຄວາມຕ່າງໆ ໃຫ້ເຂົາເຈົາຊ່ວຍເຫຼືອຕົນເອງໄດ້ດີກວ່າເກົ່າ ຕະ ຫລອດທັງກອງກຳລັງພັນທະມິດ.”\n“ຢ່າໄປຢຽບຫົວລະເບີດ IED ຫຼື ໃຫ້ລາຍງານຖ້າມີລະເບີດບໍ່ທັນແຕກຕົກຄ້າງ. // ເຈົ້າຮູ້ຈັກພວກພັນທະມິດບໍ່; ເຈົ້າບໍ່ຄວນຈະແກວ່ງກ້ອນຫີນໃສ່ລົດບັນທຸກຂອງເຂົາເຈົ້າ. ຫຼືພັນທະມິດແມ່ນມີຄວາມເປັນມິດທີ່ດີ. ສະນັ້ນ, ຊຸດຂໍ້ຄວາມທັງໝົດທີ່ອອກແບບມາ ແມ່ນເພື່ອຊ່ວຍເຂົາເຈົ້າໃຫ້ເຂົ້າໃຈວ່າ ເປັນຫຍັງພວກເຮົາຈຶ່ງມາຢູ່ທີ່ນີ້ ເພື່ອວ່າ ບໍ່ໃຫ້ຄົນອື່ນບໍ່ມັກພວກເຮົາແທ້ໆ ມາໃຫ້ຕອບຕໍ່ຄໍາຖາມເຫຼົ່ານັ້ນຂອງເຂົາເຈົ້າແທນພວກເຮົາ.”\nທຸກມື້ນີ້, ສິ່ງເສດເຫລືອຈາກການປະຕິບັດງານ PSYOP ຂອງທ່ານແຟລນເເນແກນ ແມ່ນຖືກເກັບໄວ້ຢູ່ໃນຫ້ອງໃຕ້ດິນຂອງເຮືອນທ່ານໃນລັດເວີຈີເນຍ, ຄວາມຊົງຈໍາກ່ຽວກັບອັຟການິສຖານບ່ອນທີ່ທ່ານອາໄສຢູ່ ແລະເຮັດວຽກເປັນເວລາທັງໝົດສອງປີ ໃນການໄປປະຕິບັດງານຫຼາຍຄັ້ງ ເພື່ອສະໜັບສະໜຸນພາລະກິດທີ່ ທ່ານເຫັນໃນຕອນນີ້ວ່າ ຍັງບໍ່ທັນສໍາເລັດເທື່ອນັ້ນ.\n"ຂ້າພະເຈົ້າຄິດໃນບາງຄັ້ງ, ເນື່ອງຈາກການກະທຳບາງຢ່າງ ຂອງພວກເຮົາ, ພວກເຮົາໄດ້ເຮັດໃຫ້ຄົນທີ່ບໍ່ມັກພວກເຮົາແຂງກະດ້າງຂຶ້ນ. ຂ້າພະເຈົ້າຄິດວ່າມັນເປັນການແບ່ງແຍກກັນ, ບໍ່ແມ່ນຜ່ານຜົນກະທົບຂອງພວກເຮົາ ຜ່ານການປະຕິ ບັດທາງດ້ານຈິດຕະວິທະຍາຂອງພວກເຮົາ // ແຕ່ຫຼັງຈາກນັ້ນ ເຂົາເຈົ້າຖືກກໍ່ ກວນຈິດໃຈໂດຍພວກຕາລີບານທີ່ຈະເວົ້າວ່າ, ພວກເຮົາບໍ່ຢາກໃຫ້ເຈົ້າຊ່ວຍພວກເຂົາສະນັ້ນ ເຂົາເຈົ້າຈະຄິດຫາວິທີທາງຂ່າວອັນໃໝ່ທີ່ຈະກໍ່ໃຫ້ເກີດຄວາມຫາຍະ ນະ ແລະຄວາມວຸ້ນວາຍ ແລະຄວາມເຈັບປວດ.”\nທ່ານແຟລນແນແກນ (Flanagan) ໄດ້ອອກກິນເບ້ຍບຳນານຈາກການເປັນທະຫານໃນກອງທັບປີ 2011 ແລະໄດ້ໃຊ້ເວລາເຮັດວຽກເປັນສັນຍາຈ້າງໃຫ້ແກ່ກອງທັບຂອງສະຫະລັດ ນັບຕັ້ງແຕ່ນັ້ນມາ. ໂດຍຜ່ານອ້າຍຂອງທ່ານ, ອະດີດສະມາຊິກສະພາຕໍ່າລັດອີລີນອຍ, ທ່ານໄມໂຄ ແຟລນເເນແກນ (Michael Flanagan) - ດຽວນີ້ ເປັນທີ່ປຶກສາຢູ່ນະຄອນຫລວງວໍຊິງຕັນ - ທ່ານໄດ້ມີໂອກາດເວົ້າ ກ່ຽວກັບທັດສະນະຂອງທ່ານ ຕໍ່ຕອນທີ່ທ່ານຢູ່ໃນອັຟການິສຖານນັ້ນ ໃຫ້ແກ່ບັນດາສະມາຊິກລັດຖະສະພາ ແລະຜູ້ວາງນະໂຍບາຍຕ່າງໆ ຟັງ. ທ່ານ ກ່າວດັ່ງນີ້:\n“ຂ້າພະເຈົ້າຄິດວ່າພວກເຮົາຄວນອອກຈາກປະເທດນັ້ນແຕ່ດົນແລ້ວ. ຂ້າພະເຈົ້າຄິດວ່າ ພວກເຮົາຍືດການສືບຕໍ່ຢູ່ຫັ້ນຂອງພວກເຮົາດົນເກີນໄປໂພດ.”\nທ່ານແຟລນແນແກນ (Flanagan) ຮູ້ສຶກວ່າສະຫະລັດບັນລຸເປົ້າໝາຍຂອງຕົນໃນການທຳລາຍການປະຕິບັດການກໍ່ການຮ້າຍຂອງໂອຊາມາ ບິນ ລາເດັນ (Osama bin Laden) ຢູ່ໃນປະເທດດັ່ງກ່າວແລ້ວ ແຕ່ສູນເສຍຄວາມພະຍາຍາມໃນການສ້າງສາປະເທດອັຟການິສຖານຄືນໃໝ່.\n"ມັນສະແດງໃຫ້ເຫັນເປັນທີ່ຈະແຈ້ງ 20/20 ແລ້ວ, ແຕ່ວ່າແມ່ນ, ຂ້າພະເຈົ້າຄິດວ່າພວກເຮົາຄວນຈະເວົ້າວ່າ, "ລາວໄດ້ສຳເລັດແລ້ວດຽວນີ້, ພວກອາລ-ຄາຍດາ (al-Qaida) ຢູ່ໃສ? " ແລະມາພາກັນຫາທາງແບບໃດແບບນຶ່ງໃຫ້ມັນສະຫລຸບ ລົງ ໄດ້ເທາະເພື່ອໃຫ້ທະຫານສາມາດອອກໄປໄດ້.”\nດຽວນີ້ທະຫານແມ່ນກຳລັງຖອນອອກໄປ, ທ່ານແຟລນແນແກນ ຢາກໃຫ້ມີການເດີນສວນສະໜາມ ຫຼືການສະເຫຼີມສະຫຼອງທີ່ເປັນຂີດໝາຍການກັບຄືນມາບ້ານຂອງກອງກຳລັງສະຫະລັດ.\nທ່ານບອກວ່າ “ພຽງແຕ່ຢາກເວົ້າວ່າຂອບໃຈຫຼາຍ. ແລະເມື່ອມັນສິ້ນສຸດລົງ ປະ ເພດທີ່ວ່າມັນໄດ້ເຮັດໃຫ້ເສັດສິ້ນລົງແລະມັນກໍສຳເລັດແລ້ວ, ແລະເຈົ້າກໍສາມາດ ຫລຽວຄືນຫລັງເບິ່ງ ແລະເວົ້າວ່າມັນສຳເລັດແລ້ວ.”\nແຕ່ທ່ານແຟລນແນແກນ ຫວັງວ່າຈະໄດ້ຮັບໃຊ້ປະຊາຊົນຕໍ່ໄປອີກ. ທ່ານກໍາລັງຊອກຫາໂອກາດທີ່ຈະດໍາລົງຕໍາແໜ່ງທາງການເມືອງບ່ອນທີ່ທ່ານຫວັງວ່າຈະນໍາໃຊ້ປະສົບການທີ່ທ່ານໄດ້ຮັບໃນອັຟການິສຖານໃນຕອນທີ່ທ່ານຢູ່ໃນເຄື່ອງແບບ ນັ້ນ ເພື່ອກໍານົດນະໂຍບາຍການຕ່າງປະເທດ ຂອງສະຫະລັດໃນອະນາຄົດ.\nIn 2002, VOA’s Kane Farabaugh – thenareporter for the U.S. military - visited Afghanistan in the early stages of America’s 20-year presence in the country. As the United States ends its military engagement, Farabaugh follows up with some of those he met in those early years to discuss the U.S. withdrawal and the legacy of their mission.\nMy first visit in the spring of 2002 reporting for the American Forces Network from the newly liberated capitol city of Kabul, Afghanistan, started in U.S. Army Major Patrick Flanagan’s military Humvee as we departed Bagram Airfield.\nThe two-hour ride inasmall convoy ona60 kilometer stretch of highway cut through the remote countryside and brought Flanagan and his unit into contact with foreign troops, Northern Alliance fighters and wary Afghan citizens.\nPatrick Flanagan, Retired U.S. Army Officer: “I remember the first couple of rides into Kabul, they would say ‘Oh, you’re with the killers.’ And I’m like, ‘the killers?’ No, we’re here to protect the city. They said, // “You’re here to kill the al-Qaida, the Taliban, the bad people.”\nPatrick Flanagan, U.S. Army Psychological Operations: “We are buying some school supplies, purchase them to take them back up to our area in order to give them to the locals. We’re going to give them to the local leaders to have them promote, that they are in charge of their schools, and they want to take care of their people as well as the teachers that are working hard to support the education effort for Afghanistan.”\nPatrick Flanagan, Retired U.S. Army Officer: “It’s the military’s form of influence. It would be like if you would hireamarketing campaign to sell Coca Cola.”\nPatrick Flanagan, U.S. Army Psychological Operations: “It’s not so much taking information trying to use it for or against the population, but an appreciation and an understanding of what they are going through so we can use the themes and symbols and messages to better assist themselves and as well as coalition forces.”\nPatrick Flanagan, Retired U.S. Army Officer: “Don’t step on IED’s or report if there is unexploded ordnance. // You know the coalition; you shouldn’t throw rocks at their trucks. Or the coalition are friendly. So,awhole series of messages designed to help them understand why we’re here so they wouldn’t have someone else to answer those questions for us that really didn’t like us.”\nPatrick Flanagan, Retired U.S. Army Officer: “I think at times, because of some of our actions, we’ve hardened the people that don’t like us. I think it was polarizing, not through our effect through psychological operations // but then they were agitated by the Taliban who would say, we don’t want you to help them so they would think of news ways to cause havoc and chaos and pain.”\nFlanagan retired from the Army in 2011 and has spent time since working foraU.S. military contractor. Through his brother, former Illinois Congressman Michael Flanagan - nowaWashington D.C. consultant - he had opportunities to share his views on his time in Afghanistan with other legislators and policymakers.\n“I think we should have leftawhile ago. I think we overextended our stay.”\nPatrick Flanagan, Retired U.S. Army Officer: “Hindsight is 20/20 but yes, I think we should have said, “He’s done now, where’s al-Qaida?” and let’s have some sort of ramp off so the military can exit.”\nNow that the military is exiting, Flanagan wantsaparade or celebration marking the return of U.S. forces back home.\n“Just to say thank you very much. And when that’s over it kind of finalizes it, and it’s done, and you can look back and say that’s finished.”\nBut Flanagan hopes to serve the public again. He is seeking opportunities to run for political office where he hopes to use the experience he gained in Afghanistan while in uniform to shape future U.S. foreign policy.


ທະນາຄານພັດທະນາລາວ ຈະເປີດນຳໃຊ້ບັດເອທີເອັມໃໝ່ ປ່ຽນຟຣີ ຮອດ 31 ມັງກອນ 2019 | laosdailynews.com\nHome ຂ່າວ ທະນາຄານພັດທະນາລາວ ຈະເປີດນຳໃຊ້ບັດເອທີເອັມໃໝ່ ປ່ຽນຟຣີ ຮອດ 31 ມັງກອນ 2019\nທະນາຄານພັດທະນາລາວ ຈະເປີດນຳໃຊ້ບັດເອທີເອັມໃໝ່ ປ່ຽນຟຣີ ຮອດ 31 ມັງກອນ 2019\nເພື່ອຍົກສູງຄຸນນະພາບ ແລະ ປັບຂອດການບໍລິການໃຫ້ມີຄວາມທັນສະໄໝທຽບເທົ່າສາກົນ ທັງຮັບປະກັນຄວາມປອດໄພ ໃນການເຮັດທຸລະກຳທາງດ້ານການເງິນຂອງບັນດາລູກຄ້າ ໃຫ້ມີປະສິດທິຜົນຫຼາຍຂຶ້ນ.\nດັ່ງນັ້ນ, ທາງສຳນັກງານໃຫຍ່, ທະນາຄານພັດທະນາລາວ ຈຶ່ງໄດ້ແຈ້ງການເຖິງລູກຄ້າ ກ່ຽວກັບການຢຸດໃຫ້ບໍລິການນໍາໃຊ້ບັດ ATM ໃນຮູບແບບເກົ່າ ໃຫ້ປ່ຽນມານຳໃຊ້ ບັດລຸ້ນຢູນຽນເພໃໝ່ ( Unionpay) ທີ່ມີຄວາມປອດໄພສູງສຸດດ້ວຍລະບົບ Chip ແລະ ສາມາດນໍາໃຊ້ໄດ້ທົ່ວໂລກ.\nຕາມແຈ້ງການ ທະນາຄານພັດທະນາລາວ ຈະໄດ້ຢຸດການໃຫ້ບໍລິການການນຳໃຊ້ບັດ ATM ເກົ່າ (ບັດສີຟ້າ ແລະ ບັດຄໍາເກົ່າ ເລກໜ້າບັດ 6688 99xx xxxx xxxx) ເນື່ອງຈາກປັດຈຸບັນ ທະນາຄານໄດ້ໃຫ້ບໍລິການບັດໃໝ່ Unionpay ເຊິ່ງເປັນບັດສາກົນທີ່ມີຄວາມທັນສະໄໝ ແລະ ຮອງຮັບບໍລິການທີ່ຫຼາກຫຼາຍ ທັງພາຍໃນ ແລະ ຕ່າງປະເທດ ມີລາຍລະອຽດດັ່ງນີ້:\nທະນາຄານພັດທະນາລາວ ຈະຢຸດໃຫ້ບໍລິການນຳໃຊ້ບັດ ATM ເກົ່າ (ບັດສີຟ້າ ແລະ ບັດຄໍາເກົ່າ ເລກໜ້າບັດ 6688 99xx xxxx xxxx) ນັບແຕ່ວັນທີ 01 ກຸມພາ 2019 ເປັນຕົ້ນໄປ ໃນຂອບເຂດທົ່ວລະບົບ.\nໃນລະຫວ່າງນີ້ ລູກຄ້າສາມາດນຳເອົາບັດ ATM ເກົ່າ ມາສະເໜີຂໍປ່ຽນເອົາບັດໃໝ່ Unionpay ໄດ້ຟຣີ ຈົນເຖິງວັນທີ 31 ມັງກອນ 2019 ຢູ່ທຸກຈຸດບໍລິການຂອງທະນາຄານພັດທະນາລາວທົ່ວລະບົບ. ຖ້າເກີນກໍານົດດັ່ງກ່າວ ບັດຂອງທ່ານຈະບໍ່ສາມາດນໍາໃຊ້ໄດ້ ຈົນກວ່າຈະປ່ຽນເປັນບັດໃໝ່ ແລະ ຈະເສຍຄ່າທໍານຽມອອກບັດໃໝ່ຕາມປົກກະຕິ.


ການພັດທະນາຊັບພະຍາກອນມະນຸດເພື່ອ ການຄຸ້ມຄອງ ລະບົບຊັບສິນທາງປັນຍາ\nHome ຂ່າວສານ ກອງປະຊຸມ-ສຳມະນາ ການພັດທະນາຊັບພະຍາກອນມະນຸດເພື່ອ ການຄຸ້ມຄອງ ລະບົບຊັບສິນທາງປັນຍາ\nການພັດທະນາຊັບພະຍາກອນມະນຸດເພື່ອ ການຄຸ້ມຄອງ ລະບົບຊັບສິນທາງປັນຍາ\nວັນທີ 8 ພະຈິກ 2017 ທີ່ຜ່ານມາ, ກົມຊັບສິນທາງ ປັນຍາ, ກະຊວງວິທະຍາສາດ ແລະ ເຕັກໂນໂລຊີ (ກວຕ)\nຮ່ວມກັບສຳນັກງານສິດທິບັດຍິປຸ່ນ ຈັດກອງປະຊຸມສຳມະນາກ່ຽວກັບ ການພັດທະນາຊັບພະຍາກອນມະນຸດ ເພື່ອການຄຸ້ມຄອງລະບົບຊັບສິນທາງປັນຍາໃຫ້ສະດວກ ໂດຍການໃຫ້ກຽດເປັນປະທານຮ່ວມຂອງ ທ່ານ ປອ. ນາງຂັນລາສີ ແກ້ວບຸນພັນ, ຫົວໜ້າກົມຊັບສິນທາງປັນຍາ ແລະ ທ່ານ ກາຊູໂອະ ໂຮຊິໂນະ, ຫົວໜ້າພະແນກ ຮ່ວມມືສາກົນ, ກົມແຜນການນະໂຍບາຍແລະການຮ່ວມມື, ສຳນັກງານສິດທິບັດຍີ່ປຸ່ນ.\nກອງປະຊຸມສຳມະນາຄັ້ງນີ້ ແມ່ນເພື່ອສ້າງຄວາມເຂົ້າໃຈກ່ຽວກັບການພັດທະນາຊັບພະຍາກອນມະນຸດ ເພື່ອການຄຸ້ມຄອງລະບົບຊັບສິນທາງປັນຍາໃຫ້ສະດວກ, ທັງເປັນການແລກປ່ຽນຄວາມຄິດເຫັນ ແລະ ປຶກສາຫາ ລືກ່ຽວກັບບົດບາດຂອງ ຊັບພະຍາກອນມະນຸດດ້ານຊັບສິນທາງປັນຍາ ແລະ ການພັດທະນາໃນພາກລັດ ແລະ ພາກເອກະຊົນຢູ່ ສປປ ລາວ ແລະ ສຳນັກງານສິດທິບັດແຫ່ງປະເທດຍີ່ປຸ່ນ. ການສຳມະນາຄັ້ງນີ້ ຍັງເປັນການເຜີຍ ແຜ່ຂໍ້ມູນຂ່າວສານ ລະບົບຊັບສິນທາງປັນຍາ ແລະ ສົ່ງເສີມການພັດທະນາບຸກຄະລາກອນ ໃນວຽກງານການຄຸ້ມ ຄອງລະບົບຊັບສິນທາງປັນຍາ ອີກດ້ວຍ.\nທ່ານ ປອ.ນາງ ຂັນລາສີ ແກ້ວບຸນພັນ ກ່າວວ່າ: ສປປ ລາວ ໄດ້ສ້າງຕັ້ງລະບົບຊັບສິນທາງປັນຍາ ແຕ່ປີ 1990 ເປັນຕົ້ນມາ, ແຕ່ການພັດທະນາວຽກງານດັ່ງກ່າວ ຍັງບໍ່ທັນກ້າວໜ້າ ແລະ ທັນສະໄໝຫຼາຍເມື່ອທຽບໃສ່ ພາກພື້ນ ແລະ ສາກົນ ໃນຍຸກແຫ່ງການແຂ່ງຂັນທາງດ້ານທຸລະກິດ ແລະ ຕະຫຼາດການຄ້າເສລີ, ໂດຍສະເພາະ ຢູ່ສປປ ລາວ ໄດ້ເຂົ້າຮ່ວມເປັນປະຊາຄົມເສດຖະກິດອາຊຽນ (AEC) ຊຶ່ງເປັນຖານການຜະລິດດຽວ ແລະ ຕະຫຼາດດຽວ ໃນທ້າຍປີ 2015 ເປັນຕົ້ນມາ.ບັນຫາການປົກ ປ້ອງຊັບສິນທາງປັນຍາ ແມ່ນນັບມື້ນັບມີຄວາມສຳຄັນໃນຍຸກເສດຖະກິດປັດຈຸບັນ.ການພັດທະນາ ແລະ ຂະຫຍາຍຕົວທາງດ້ານວິທະຍາສາດ, ເຕັກໂນໂລຊີ, ນະວັດຕະກໍາ ແລະ ລະບົບໂທລະຄົມສື່ສານຢ່າງວ່ອງໄວ ໄດ້ກະຕຸກຊຸກຍູ້ໃຫ້ເສດຖະກິດໂລກໃນຍຸກສະໄໝໃໝ່ຈະເລີນເຕີບໂຕຂຶ້ນ. ຜົນສຳເລັດຂອງການພັດທະນາເຕັກໂນໂລຊີນັ້ນ, ສ່ວນໜຶ່ງກໍຍ້ອນມີລະບົບຊັບສິນທາງປັນຍາທີ່ດີ ເພາະການນຳໃຊ້ລະບົບຊັບສິນທາງປັນຍາຢ່າງມີປະສິດທິພາບ ຈະຊ່ວຍກະຕຸກຊຸກຍູ້ ແລະ ສົ່ງເສີມຫົວຄິດປະດິດສ້າງ ຂອງມະນຸດ, ສົ່ງເສີມນະວັດຕະກໍາ, ສົ່ງເສີມການຖ່າຍທອດເຕັກໂນໂລຊີ ກໍຄືການລົງທຶນຈາກຕ່າງປະເທດ, ສົ່ງເສີມທຸລະກິດການຄ້າທາງພາຍໃນ ແລະ ລະຫວ່າງປະເທດ ແລະ ຮັບປະກັນຄວາມເປັນທຳໃນສັງຄົມ.\nທ່ານ ຫົວໜ້າກົມຊັບສິນທາງປັນຍາ ກ່າວຕື່ມວ່າ: ນອກຈາກນັ້ນ, ວຽກງານຊັບສິນທາງປັນຍາເປັນວຽກງານໜຶ່ງ ທີ່ຊ່ວຍໃນການພັດທະນາເສດຖະກິດ ຂອງ ຊາດຊຶ່ງຫຼາຍໆປະເທດໃນໂລກໄດ້ຖືບັນຫານີ້ ເປັນບັນຫາສຳຄັນ ແລະ ມີບົດບາດສຳຄັນໃນການປະກອບສ່ວນເຂົ້າໃນການຫັນປະເທດ ໃຫ້ກາຍເປັນປະເທດອຸດສະຫະ ກຳທັນສະໄໝເທື່ອລະກ້າວ.\nສະນັ້ນ, ເພື່ອເຫັນໄດ້ເຖິງຄວາມສຳຄັນຂອງວຽກງານດັ່ງກາວນີ້, ຂ້າພະເຈົ້າຂໍຮຽກຮ້ອງມາຍັງຜູ້ເຂົ້າຮ່ວມການສຳມະຄັ້ງນີ້ ພ້ອມກັນ ຄົ້ນຄວ້າ, ປຶກສາຫາລື ແລະ ແລກປ່ຽນຄວາມຄິດເຫັນກ່ຽວກັບ ການພັດທະນາຊັບພະຍາກອນມະນຸດ ເພື່ອການຄຸ້ມຄອງລະບົບຊັບສິນທາງປັນຍາ ຢູ່ສປປ ລາວ ໃຫ້ເຂົ້າໃຈເລິກເຊິ່ງ ເພື່ອນຳເອົາຜົນ ປະໂຫຍດສູງສຸດມາໃຫ້ປະຊາຊົນລາວເຮົາ.\nເຂົ້້າຮ່ວມກອງປະຊຸມສຳມະນາໃນຄັ້ງນີ້ມີນັກວິທະຍາກອນຜູ້ຊົງຄຸນວຸດທິທັງພາຍໃນ ແລະ ຕ່າງປະເທດ, ຜູ້ຕາງໜ້າກະຊວງຕ່າງໆ, ສະຖາບັນການຄົ້ນຄວ້າ, ມະຫາວິທະຍາໄລແຫ່ງຊາດ ພ້ອມດ້ວຍຕາງໜ້າຫົວໜ່ວຍທຸລະກິດ, ບໍລິສັດຕົວແທນທາງດ້ານຊັບສິນທາງປັນຍາທີ່ກ່ຽວຂ້ອງ.\nພາບ ແລະ ບົດຂ່າວ:ບຸນທັນ ນັນທະວົງ


ເປີດນຳໃຊ້ສຳນັກງານໃໝ່ ກະຊວງຍຸຕິທຳ ທີ່ບ້ານໂນນສະອາດ ເມືອງໄຊທານີ ນະຄອນຫຼວງວຽງຈັນ - VientianeHour ຊົ່ວໂມງວຽງຈັນ\nHome ການເມືອງ ເປີດນຳໃຊ້ສຳນັກງານໃໝ່ ກະຊວງຍຸຕິທຳ ທີ່ບ້ານໂນນສະອາດ ເມືອງໄຊທານີ ນະຄອນຫຼວງວຽງຈັນ\nພິທີມອບ-ຮັບ ແລະ ເປີດນຳໃຊ້ສຳນັກງານໃໝ່ກະຊວງຍຸຕິທຳ ຈັດຂຶ້ນວັນທີ2ກໍລະກົດ 2019 ທີ່ບ້ານໂນນສະອາດ ເມືອງໄຊທານີ ນະຄອນຫຼວງວຽງຈັນ (ເຂດດົງໝາກຄາຍ) ກ່າວມອບໂດຍທ່ານ ສີສະຫງວນ ອິນທະຈັກ ຜູ້ອຳນວຍການບໍລິສັດ ລັດວິສາຫະກິດກໍ່ສ້າງຂົວທາງ ແລະ ຕິດຕັ້ງໄຟຟ້າຄົບວົງຈອນ ໄຊສົມບູນ ແລະ ກ່າວຮັບໂດຍທ່ານ ບຸນສະຫວາດ ບຸບຜາ ຮອງລັດຖະມົນຕີກະຊວງຍຸຕິທຳ ມີທ່ານ ໄຊສີ ສັນຕິວົງ ລັດຖະມົນຕີກະຊວງຍຸຕິທຳ ມີບັນດາລັດຖະມົນຕີ ຮອງລັດຖະມົນຕີ ຫົວໜ້າ ຮອງຫົວໜ້າກົມ ສູນ ສະຖາບັນ ພະນັກງານ ແລະ ແຂກຖືກເຊີນເຂົ້າຮ່ວມ.\nທ່ານ ສີສະຫງວນ ອິນທະຈັກ ໄດ້ກ່າວວ່າ: ບໍລິສັດໄດ້ເລີ່ມກໍ່ສ້າງສຳນັກງານໃໝ່ ກະຊວງຍຸຕິທຳໃນເດືອນສິງຫາ 2013 ແລະ ສຳເລັດເດືອນມິຖຸນາ 2019 ໃຊ້ເວລາກໍ່ສ້າງ 53 ເດືອນ ໃນໂຄງການກໍ່ສ້າງ ປະກອບມີ3ສັນຍາ ຄື: ສັນຍາຮັບເໝົາກໍ່ສ້າງອາຄານຫຼັງໃໝ່ກະຊວງຍຸຕິທຳ ສູງ5ຊັ້ນ ກວ້າງ 42 ແມັດ ຍາວ 99 ແມັດ ມູນຄ່າ 129 ຕື້ກີບ ປະກອບມີ5ໜ້າວຽກ ຄື: ວຽກອາຄານ ວຽກລິບ ວຽກແອເຢັນ ວຽກລະບົບ ແລະ ຕ້ານອັກຄີໄພ ແລະ ລະບົບສື່ສານ ສັນຍາທີ2ກໍ່ສ້າງຕາຂ່າຍໄຟຟ້າ 22 KV ແລະ ຕິດຕັ້ງໝໍ້ແປງ 1.600 KVA ມູນຄ່າ2ຕື້ກວ່າກີບ ແລະ ສັນຍາກໍ່ສ້າງໂຄງການປັບປຸງພື້ນທີ່ ແລະ ກໍ່ສ້າງພື້ນຖານໂຄງລ່າງຢູ່ຂອບເຂດກະຊວງຍຸຕິທຳ ມູນຄ່າ 19 ຕື້ກວ່າກີບ ສຳລັບທຶນໃນການກໍ່ສ້າງແມ່ນນຳໃຊ້ທຶນຂອງລັດ 100% ໂດຍແມ່ນບໍລິສັດເປັນຜູ້ລົງທຶນກ່ອນ.\nທ່ານ ບຸນສະຫວາດ ບຸບຜາ ໄດ້ກ່າວວ່າ: ອາຄານສຳນັກງານຫຼັງໃໝ່ນີ້ ເປັນສັນຍະລັກແຫ່ງການເຕີບໃຫຍ່ຂະຫຍາຍຕົວຢ່າງຕໍ່ເນື່ອງຂອງວຽກງານຍຸຕິທຳລາວ ສະແດງໃຫ້ເຫັນເຖິງຄວາມເອົາໃຈໃສ່ຊີ້ນຳ-ນຳພາຢ່າງໃກ້ຊິດຂອງສູນກາງພັກ ລັດຖະບານ ແລະ ສະພາແຫ່ງຊາດຕໍ່ວຽກງານ ແລະ ຂະແໜງຍຸຕິທຳ ເຊິ່ງເປັນໂຄງການລັດລົງທຶນໂດຍກົງ ດ້ວຍງົບປະມານ 153 ຕື້ກີບ ເພື່ອປັບປຸງກໍ່ສ້າງພື້ນຖານໂຄງລ່າງອັນຈຳເປັນ ສ້າງຄວາມເຂັ້ມແຂງໃຫ້ແກ່ຂະແໜງຍຸຕິທຳ ເຊິ່ງສິ່ງດັ່ງກ່າວ ຈະກາຍເປັນມໍລະດົກສືບທອດໃຫ້ແກ່ຄະນະພັກ-ຄະນະນຳ ແລະ ພະນັກງານລັດຖະກອນຂອງຂະແໜງຍຸຕິທຳ.\nNext articleສະຫຼອງວັນວິສາຫະກິດຂະໜາດນ້ອຍ ແລະ ກາງ ສາກົນ ປະຈຳປີ 2019 ພາຍໃຕ້ຫົວຂໍ້ ການຫັນເປັນດິຈິຕອນ MSME\nຊົ່ວໂມງວຽງຈັນ - ເດືອນຕຸລາ 9, 2019 0\nຊົ່ວໂມງວຽງຈັນ - ເດືອນມັງກອນ 24, 2020 0


- ພະສູດຕັນຕະປິດົກ ເຫຼັ້ມທີ 13 ອັງຄຸຕະຣະນິກາຍ ຈະຕຸກກະນິບາດ (ໜ້າທິ 74-75).\n ດູກ່ອນພິກຂຸທັງຫຼາຍ ສະໄໝໃດພະຣາຊາເປັນຜູ້ບໍ່ຕັ້ງຢູ່ໃນທັມ ສະໄໝນັ້ນ ແມ່ນພວກ ຣາຊະການ ກໍເປັນຜູ້ບໍ່ຕັ້ງຢູ່ໃນທັມ, ເມື່ອພວກຣາຊະການບໍ່ຕັ້ງຢູ່ໃນທັມສະໄໝນັ້ນ ແມ່ນພຣາມ ແລະຄະຫະບໍດີ ກໍເປັນຜູ້ບໍ່ຕັ້ງຢູ່ໃນທັມ, ເມື່ອພຣາມ ແລະຄະຫະບໍດີບໍ່ຕັ້ງຢູ່ໃນທັມສະໄໝນັ້ນ ແມ່ນຊາວນິຄົມ ແລະຊາວຊົນນະບົດ ກໍເປັນຜູ້ບໍ່ຕັ້ງຢູ່ໃນທັມ, ພຣະຈັນ ແລະພຣະອາທິດ ຍ່ອມໝູນວຽນບໍ່ສະໝໍ່າສະເໝີ, ເມື່ອພຣະຈັນ ແລະພຣະອາທິດໝູນວຽນບໍ່ສະໝໍ່າສະເໝີ ໝູ່ດາວນັກສັດກໍຍ່ອມໝູນວຽນບໍ່ສະໝໍ່າສະເໝີ, ເມື່ອຄືນແລະວັນໝູນວຽນບໍ່ສະໝໍ່າສະເໝີ ເດືອນໜຶ່ງ ເຄິ່ງເດືອນກໍໝູນວຽນບໍ່ສະໝໍ່າສະເໝີ, ເມື່ອເດືອນໜຶ່ງ ແລະເຄິ່ງ ເດືອນໝູນວຽນ ບໍ່ສະໝໍ່າສະເໝີ ຣະດູແລະປີຍ່ອມໝູນວຽນບໍ່ສະໝໍ່າສະເໝີ, ເມື່ອຣະດູປີໝູນວຽນບໍ່ສະໝໍ່າສະ ເໝີ ລົມຍ່ອມພັດບໍ່ສະໝໍ່າສະເໝີ, ເມື່ອລົມພັດບໍ່ສະໝໍ່າສະເໝີ ລົມກໍເດີນຜິດທາງບໍ່ສະໝໍ່າ ສະເໝີຍ່ອມ ພັດວຽນໄປຜິດທາງ, ເມື່ອລົມເດີຜິດທາງບໍ່ສະໝໍ່າສະເໝີ ພັດວຽນໄປ ເທວະ ດາຍ່ອມກຳເຣີບ, ເມື່ອເທວະດາກຳເຣີບ ຝົນຍ່ອມບໍ່ຖືກຕົກຕ້ອງຕາມຣະດູການ, ເມື່ອຝົນບໍ່ຕົກຖືກຕ້ອງຕາມຣະດູການ ເຂົ້າກ້າທັງຫຼາຍກໍສຸກບໍ່ສະເໝີກັນ.\n- ດູກ່ອນພິກຂຸທັງຫຼາຍ ! ມະນຸດຜູ້ບໍຣິໂພກເຂົ້າທີ່ສຸກບໍ່ສະເໝີກັນ ຍ່ອມເປັນຜູ້ມີອາຍຸນ້ອຍ, ມີຜິວພັນເສົ້າໝອງ, ມີກຳລັງນ້ອຍ, ມີອາພາດຫຼາຍ.\n- ດູກ່ອນພິກຂຸທັງຫຼາຍ ! ຜູ້ທີ່ບໍຣິໂພກເຂົ້າທີ່ສຸກບໍ່ສະເໝີກັນ ຍ່ອມເປັນຜູ້ມີອາຍຸນ້ອຍ, ຜິວພັນເສົ້າໝອງ, ມີກຳລັງນ້ອຍ, ມີອາພາດຫຼາຍ.\n- ດູກ່ອນພິກຂຸທັງຫຼາຍ ສະໄໝໃດພະຣາຊາເປັນຜູ້ຕັ້ງຢູ່ໃນທັມສະໄໝນັ້ນ ແມ່ນພວກຣາຊະການ ກໍເປັນຜູ້ຕັ້ງຢູ່ໃນທັມ, ເມື່ອພວກຣາຊະການບຕັ້ງຢູ່ໃນທັມສະໄໝນັ້ນ ແມ່ນພຣາມແລະຄະຫະ ບໍດີກໍເປັນຜູ້ຕັ້ງຢູ່ໃນທັມ, ເມື່ອພຣາມ ແລະຄະຫະບໍດີຕັ້ງຢູ່ໃນທັມ ສະໄໝນັ້ນ ແມ່ນຊາວນິຄົມ ແລະຊາວຊົນນະບົດ ກໍເປັນຜູ້ຕັ້ງຢູ່ໃນທັມ, ພຣະຈັນ ແລະພຣະອາທິດ ຍ່ອມໝູນວຽນສະໝໍ່າ ສະເໝີ, ເມື່ອພຣະຈັນ ແລະພຣະອາທິດໝູນວຽນສະໝໍ່າສະເໝີ ໝູ່ດາວນັກສັດກໍຍ່ອມໝູນ ວຽນສະໝໍ່າສະເໝີ, ເມື່ອຄືນແລະວັນໝູນວຽນສະໝໍ່າສະເໝີ ເດືອນໜຶ່ງ ເຄິ່ງເດືອນກໍໝູນ ວຽນສະໝໍ່າສະເໝີ, ເມື່ອເດືອນໜຶ່ງ ແລະເຄິ່ງເດືອນໝູນວຽນສະໝໍ່າສະເໝີ ຣະດູ ແລະປີ ຍ່ອມໝູນວຽນສະໝໍ່າສະເໝີ, ເມື່ອຣະດູປີໝູນວຽນສະໝໍ່າສະເໝີ ລົມຍ່ອມພັດສະໝໍ່າສະ ເໝີ, ເມື່ອລົມພັດສະໝໍ່າສະເໝີ ລົມກໍເດີນຖືກທາງສະໝໍ່າສະເໝີຍ່ອມ ພັດວຽນໄປຖືກທາງ, ເມື່ອລົມບໍ່ເດີນຖືກທາງສະໝໍ່າສະເໝີ ພັດວຽນໄປເທວະດາຍ່ອມບໍ່ກຳເຣີບ, ເມື່ອເທວະດາບໍ່ ກຳເຣີບ ຝົນຍ່ອມຍຕົກຖືກຕ້ອງຕາມຣະດູການ, ເມື່ອຝົນຕົກຖືກຕ້ອງຕາມຣະດູການ ເຂົ້າກ້າທັງ ຫຼາຍກໍສຸກສະເໝີກັນ.\n- ດູກ່ອນພິກຂຸທັງຫຼາຍ ! ມະນຸດຜູ້ບໍຣິໂພກເຂົ້າທີ່ສຸກສະເໝີກັນ ຍ່ອມເປັນຜູ້ມີອາຍຸຫຼາຍ, ມີຜິວ ພັນບໍ່ເສົ້າໝອງ, ມີກຳລັງຫຼາຍ, ມີອາພາດນ້ອຍ.\n- ດູກ່ອນພິກຂຸທັງຫຼາຍ ! ຜູ້ທີ່ບໍຣິໂພກເຂົ້າທີ່ສຸກສະເໝີກັນ ຍ່ອມເປັນຜູ້ມີອາຍຸຫຼາຍ, ຜິວພັນ ບໍ່ເສົ້າໝອງ, ມີກຳລັງຫຼາຍ, ມີອາພາດນ້ອຍ.\n- ເມື່ອຝູງງົວຂ້າມໄປຢູ່ ຖ້າງົວນຳຜູ້ນຳທາງໄປຄົດ, ງົວເຫຼົ່ານັ້ນຍ່ອມໄປຄົດທັງໝົດ, ໃນເມື່ອງົວ ຜູ້ນໍາທາງໄປຄົດ ໃນມະນຸດກໍເໝືອນ, ຜູ້ໃດຮັບໃຫ້ສົມມຸດເປັນຜູ້ນຳ ຖ້າຜູ້ນັ້ນປະພຶດອະທັມ ປະຊາຊົນນອກນີ້ກໍຈະປະພຶດອະທັມເໝືອນກັນ ແວ້ນແຄວ້ນທັງໝົດຈະໄດ້ໄດ້ປະສົບຄວາມ ທຸກ ຖ້າພຣະຣາຊາເປັນຜູ້ບໍ່ຕັ້ງຢູ່ໃນທັມ.\n- ເມື່ອງຝູງງົວຂ້າມໄປຢູ່ ຖ້າຝູງງົວເປັນຜູ້ນໍາໄປກົງ ງົວເຫຼົ່ານັ້ນຍ່ອມໄປກົງທັງໝົດ ໃນເມື່ອງົວ ຜູ້ນໍາທາງໄປກົງ ໃນໝູ່ມະນຸດກໍເໝືອນກັນ ຜູ້ໃດໄດ້ຮັບສົມມຸດໃຫ້ເປັນຜູ້ນຳ ຖ້າປະພຶດທັມ ປະຊາຊົນນອກນັ້ນປະພຶດທັມເໝືອນກັນ ແວ້ນແຄວ້ນທັງໝົດຍ່ອມໄດ້ປະສົບຄວາມສຸກ ຖ້າພຣະຣາຊາເປັນຜູ້ຕັ້ງຢູ່ໃນທັມ.\nຂຽນໂດຍ: ລູກຊາວດອນ ທີ່ 7/23/2011 03:43:00 pm


ສະໂມສອນເທັກໂນໂລຢີ Smoosier Southside | Martech Zone\nMonday, July 7, 2008 ວັນອາທິດ, ຕຸລາ 4, 2015 Douglas Karr\nຂ້ອຍອາດຈະມີຄວາມມ່ວນຫລາຍກັບ iMovie ວິດີໂອນີ້! ນີ້ແມ່ນກອງປະຊຸມຄັ້ງ ທຳ ອິດຂອງ Southside Smoosier Tech Club ທີ່ ເຕະບານຖົ່ວລຽນ.\nເຂົ້າຮ່ວມສະໂມສອນໃນໄລຍະຢູ່ ຂະ ໜາດ ນ້ອຍກວ່າ Indiana. ພວກເຮົາຈະເຫັນທ່ານໃນເດືອນຖັດໄປ!\nTags: ການອອກແບບອີເມວມືຖືອຸດສາຫະ ກຳ ການທ່ອງທ່ຽວ\nວັນທີ7ກໍລະກົດ 2008 ເວລາ 11:59 ໂມງແລງ\nງາມ! ການແກ້ໄຂໄວເຊັ່ນດຽວກັນ. ຂ້ອຍສາມາດພົບໄດ້ສອງອາທິດຫຼືທຸກເດືອນ. ຫວັງເປັນຢ່າງຍິ່ງວ່າຂ້ອຍຈະບໍ່ມີເກມ softball ຫຼາຍເກີນໄປທີ່ຈອງສອງເທົ່າໃນອະນາຄົດ.\nວັນທີ 8 ກໍລະກົດ 2008 ເວລາ 12:38 AM\nການສົນທະນາທີ່ດີ, ມີຄວາມສຸກແທ້ໆກັບການປະຊຸມຄັ້ງປະຖົມມະລຶກ. ໄດ້ສົນທະນາກ່ຽວກັບທຸກສິ່ງທຸກຢ່າງຈາກ Haliburton ກັບ VOIP.\nວັນທີ 8 ກໍລະກົດ 2008 ເວລາ 9:17 AM\nຄວນໃຊ້ 'Southside' ໂດຍ Common feat. Kanye West. ບາງທີເດືອນຫນ້າ? 🙂\nວັນທີ 8 ກໍລະກົດ 2008 ເວລາ 1:22 ໂມງແລງ\nWoo-hoo, ຂ້ອຍມີຊື່ສຽງ. ວິດີໂອທີ່ຍິ່ງໃຫຍ່. ການດັດແກ້ງາມ.


7 ແຂວງພາກເໜືອເປີດກອງປະຊຸມເຜີຍແຜ່ວຽກງານອະໄພຍະໂທດປະຈໍາປີ 2017 - ໂທລະໂຄ່ງ THOLAKHONG\nHome / ຂ່າວທ້ອງຖິ່ນ / ຂ່າວໜ້າ 1 /7ແຂວງພາກເໜືອເປີດກອງປະຊຸມເຜີຍແຜ່ວຽກງານອະໄພຍະໂທດປະຈໍາປີ 2017\n7 ແຂວງພາກເໜືອເປີດກອງປະຊຸມເຜີຍແຜ່ວຽກງານອະໄພຍະໂທດປະຈໍາປີ 2017\nເພື່ອເຮັດໃຫ້ການຈັດຕັ້ງປະຕິບັດວຽກງານອະໄພຍະໂທດໃນປີ 2017 ມີຄວາມເປັນເອກະພາບ, ຮັບ ປະກັນຄວາມຖືກຕ້ອງດ້ານເນື້ອໃນ, ທັນຕາມກໍານົດເວລາແລະເປັນຂະບວນຟົດຟື້ນ ທາງຄະນະກໍາມະການອະໄພຍະໂທດລະດັບຊາດ ຈິ່ງໄດ້ເປີດກອງປະຊຸມເຜີຍແຜ່ຂື້ນທີ່ແຂວງຫຼວງພະບາງ ໂດຍການເປັນປະທານຮ່ວມຂອງ ທ່ານ ຄໍາສານ ສຸວົງ ຫົວໜ້າອົງການໄອຍະການປະຊາຊົນສູງສຸດ, ທັງເປັນຮອງປະ ທານຄະນະກໍາມະການອະໄພຍະໂທດ ລະດັບຊາດຜູ້ປະຈໍາການ, ທ່ານ ບຸນລອດ ອ່ອນພະຈັນ ຮອງເລ ຂາພັກແຂວງ, ປະທານສະພາປະຊາຊົນແຂວງ ອຸດົມໄຊ, ມີຄະນະອະໄພຍະໂທດລະດັບແຂວງພາກເໜືອ ຄື: ຫຼວງພະບາງ, ຫົວພັນ, ຜົ້ງສາລີ, ບໍ່ແກ້ວ, ຫຼວງນໍ້າທາ, ອຸດົມໄຊ ແລະ ແຂວງ ໄຊຍະບູລີເຂົ້າຮ່ວມ.\nທ່ານຮອງປະທານຄະນະກໍາມະການອະໄພຍະໂທດ ລະດັບຊາດຜູ້ປະຈໍາການ ໄດ້ກ່າວໃນພິທີເປີດກອງປະຊຸມວ່າ: ສໍາລັບກອງປະຊຸມຄັ້ງນີ້ຄະນະກໍາມະການອະໄພຍະໂທດ7ແຂວງພາກເໜືອ ຈະໄດ້ຮັບຟັງການເຜີຍແຜ່ວຽກງານອະໄພຍະໂທດ ແລະ ແນະນໍາວິທີການຈັດຕັ້ງປະຕິບັດ ຄໍາສັ່ງແນະນໍາເລກທີ 06/ຄອຊ, ລົງວັນທີ 23 ມິຖຸນາ 2017 ວ່າດ້ວຍການຈັດຕັ້ງປະຕິບັດວຽກງານອະໄພຍະໂທດປະຈໍາປີ 2017 ໂດຍສະເພາະແມ່ນຈະໄດ້ເນັ້ນໜັກວິທີຄົ້ນຄວ້າ, ຄັດເລືອກນັກໂທດ ຜູ້ທີ່ມີຄວາມກ້າວໜ້າໃນການຝຶກຝົນຫຼໍ່ຫຼອມຕົນເອງ, ປະຕິບັດລະບຽບຄ້າຍຄຸມຂັງ-ດັດສ້າງແລະອອກແຮງງານດີ, ມີການປ່ຽນແປງທາງດ້ານທັດສະນະແນວຄິດ, ຮູ້ສຶກກິນແໜງແຄງໃຈຕໍ່ການກະທໍາຂອງຕົນໃນໄລຍະຜ່ານມາໃຫ້ມີຄວາມຖືກ ຕ້ອງຕາມຫຼັກການ, ເງື່ອນໄຂ, ວິທີການຄັດເລືອກປະເພດ ແລະ ການປະກອບເອກະສານເພື່ອຮັບປະກັນໃຫ້ການປະຕິບັດນະໂຍບາຍອະໄພຍະໂທດໃນ ວັນທີ2ທັນວາ 2017 ທີ່ຈະມາເຖິງນີ້ ໃຫ້ມີຂະບວນການຟົດຟື້ນ, ເປັນເອກະພາບ, ມີຄວາມຮັບປະກັນທາງດ້ານຄວາມຖືກຕ້ອງ, ມີຄຸນະພາບ ແລະ ທັນຕາມກໍານົດເວລາ.\nສໍາລັບວຽກງານອະໄພຍະໂທດໃຫ້ແກ່ນັກໂທດຜູ້ທີ່ມີຄວາມກ້າວໜ້າໃນການຝຶກຝົນຫຼໍ່ຫຼອມຕົນເອງໃນໄລຍະປະຕິບັດໂທດ ເປັນວຽກງານທີ່ມີຄວາມໝາຍ ແລະ ຄວາມສໍາຄັນ ເພາະວ່າເປັນການປະຕິບັດແນວ ທາງນະໂຍບາຍມະນຸດສະທໍາຂອງພັກເຮົາ, ທັງແມ່ນການຈັດຕັ້ງປະຕິບັດສິດ-ໜ້າທີ່ໂດຍກົງຂອງປະທານປະເທດທີ່ໄດ້ຮັບການຈັດຂື້ນເນື່ອງໃນໂອກາດ ວັນຊາດທີ2ທັນວາ ຂອງທຸກໆປີ.


ນາແລ ກວດພົບສິນຄ້າໝົດອາຍຸ10 ກວ່າຮ້ານນຳໄປທຳລາຍຖີ້ມ – NBC Lao News\nນາແລ ກວດພົບສິນຄ້າໝົດອາຍຸ10 ກວ່າຮ້ານນຳໄປທຳລາຍຖີ້ມ\nສິນຄ້າໝົດອາຍຸເຖິງກິນແລ້ວ ໃຊ້ແລ້ວຈະບໍ່ສົ່ງຜົນທັນທີຕໍ່ຜູ້ບໍລິໂພກ ແຕ່ມີຜົນທາງລົບຕໍ່ຮ່າງກາຍຢ່າງແນ່ນອນຖ້າບໍ່ດັ່ງນັ້ນຈະບໍ່ມີກຳນົດອາຍຸການນຳໃຊ້ ສະນັ້ນ ກ່ອນຈະຈົກເອົາເງິນໃນຖົງໄປຊື້ສິນຄ້າ ໃດໜຶ່ງມາກິນຕ້ອງໄດ້ເບິ່ງວັນເດືອນປີທີ່ຜະລິດ ແລະມື້ໝົດອາຍຸ ເພື່ອໃຫ້ເມັດເງິນທີ່ຈົກຈ່າຍບໍ່ເປັນພິດເປັນໄພຕໍ່ສຸຂະພາບຂອງຕົວທ່ານເອງ.\nເພື່ອປົກປ້ອງຜູ້ບໍລິໂພກ ເມືອງນາແລແຂວງຫຼວງນ້ຳທາໄດ້ລົງກວດກາບັນດາຫ້າງຮ້ານຢູ່ພາຍໃນເມືອງ ແລະຢືດໄດ້ສິນຄ້າຈຳນວນໜຶ່ງມາທຳລາຍຖີ້ມ ໃນວັນທີ7ມີນາຜ່ານມາທີ່ເດີນໂຮງໝໍຊຸມຊົນເມືອງນາແລ ເຂົ້າຮ່ວມຂອງທ່ານ ຕັນ ວັນປະເສີດ ຮອງເຈົ້າເມືຶອງນາແລ ມີຂະແໜງການທີ່ກ່ຽວຂ້ອງເຂົ້າຮ່ວມນຳ.\nການທຳລາຍສິນຄ້າດັ່ງກ່າວ ທ່ານ ສອນເພັດ ຈັນພົມມາ ຮອງອໍານວຍການໂຮງໝໍຊຸມຊົນເມືອງນາແລ ກ່າວວ່າ: ເຈົ້າໜ້າທີ່ກວດກາອາຫານແລະຢາ,ຫ້ອງການອຸດສາຫະກໍາແລະການຄ້າ ແລະ ຂະແໜງການທີ່ກ່ຽວຂ້ອງ ລົງກວດກາອາຫານສໍາເລັດຮູບຕາມທ້ອງຕະຫຼາດ ແລະ\nເຄື່ອງດື່ມ ສີນຄ້າທີ່ໝົດອາຍຸ ພາຍໃນຂອບເຂດເທດສະບານເມືອງເປັນເວລາ2ວັນ ໃນນັ້ນມີທັງຮ້ານຂາຍຍົກ ແລະ ຂາຍຍ່ອຍ ທັງໝົດ 38 ຮ້ານ ພົບອາຫານແລະເຄື່ອງດື່ມທີ່ໝົດອາຍຸ 16 ຮ້ານ ລວມມູນຄ່າທັງໝົດ 2.420.000 ກີບ.\nໃຫ້ກັບລູກຄ້າ ແລະ ເພື່ອໃຫ້ຜູ້ບໍລິໂພກໄດ້ຮັບອາຫານທີ່ດີ,ນໍາໃຊ້ສິນຄ້າທີ່ດີ ສະອາດປອດໄພຈາກສິ່ງເຈືອປົນຕ່າງໆ ທີ່ຈະກະທົບຕໍ່ສຸຂະພາບຂອງຜູ້ບໍລິໂພກໃນຕໍ່ໜ້າແລະຍາວນານ.\nຂ່າວໂດຍ: ນາງພອນທິບ ພິລາວັນ\nPrevious: ຂ່າວດ່ວນ! ປັບຂຶ້ນລາຄານໍ້າມັນຄັ້ງທີ6ຂອງປີ 2022#ລາຄານໍ້າມັນ #ປັບຂຶ້ນຄັ້ງທີ6\nNext: ແຊເຕືອນເດີ ລົດRevo ປີ 2022 ໝໍໄຟລະເບີດເດີ


ເປເອັດເຊທຸ່ມ 70 ລ້ານເອີໂຣລ່າໂຕອະເລັກຊິສ\nນຳສະເໜີໂດຍ: ແດນຈຳປາ ຄີບອດມືໄຟ, ວັນທີ 11 ມັງກອນ 2017\nສື່ຕີຂ່າວ ປາຣີ ແຊັງ-ແຊກແມງ ພ້ອມທຸ່ມເງິນເຖິງ 70 ລ້ານເອີໂຣເພື່ອຫວັງໃຫ້ ອາເຊນອນ ຍອມຂາຍ ອະເລັກຊິສ ຊານເຊດ ປີກຄົນສຳຄັນມາຫຼິ້ນໃນຮັງ ປາກ ເດີ ແພຣັງ ຫຼັງຈາກທີ່ “ເດິ ກັນເນີ” ຍັງຫຼິ້ນໄມ້ແຂງເລື່ອງຄ່າເມື່ອຍຈໍານວນມະຫາສານໃນສັນຍາໃໝ່ຂອງນັກເຕະຢູ່.\nປາຣີ ແຊງ-ແຊກແມງ ສະໂມສອນມະຫາເສດຖີຂອງ ລີກແອັງ ຝຣັ່ງຕົກເປັນຂ່າວວ່າກຽມຢືນຢັນຂໍ້ສະເໜີຈຳນວນມະຫາສານເຖິງ 70 ລ້ານເອີໂຣຫວັງດຶງ ອະເລັກຊິສ ຊານເຊດ ປີກທີມຊາດຊີລີຂອງ “ປືນໃຫຍ່” ອາເຊນອນ ທີມຍັກຫຍ່ຈາກເວທີ ພຣີເມຍລີກ ມາເສີມທັບໃນເກມບຸກໃຫ້ໄດ້.\nກອງໜ້າ ປືນໃຫຍ່ ເຫຼືອສັນຍາໃນຖິ່ນ ເອມິເຫຼດ ສະເຕດຽມ ອີກພຽງແຕ່ 18 ເດືອນເທົ່ານັ້ນ ແລະ ຄາດວ່າຍັງມີເຈລະຈາເລື່ອງສັນຍາໃໝ່ກັບຕົ້ນສັງກັດຢ່າງຕໍ່ເນື່ອງແຕ່ເບິ່ງຄືວ່າ “ເດິ ກັນເນີ” ຍັງມີເລື່ອງຄ່າເມື່ອຍກ້ອນໃຫຍ່ໃນສັນຍາໃໝ່ຢູ່ ຂະນະດຽວກັນ ອະເລັກຊິສ ກໍຕົກເປັນຂ່າວວ່າອາດຍ້າຍໄປຫຼິ້ນປະເທດຈີນເຊັ່ນກັນແຕ່ວ່າຫຼ້າສຸດມີລາຍງານລະບຸວ່າ “ເປເອັດເຊ” ພ້ອມຈົກເງິນສູງປະມານ 70 ລ້ານເອີໂຣເພື່ອດຶງ ອະເລັກຊິສ ໄປຮ່ວມທັບ.\nສຳລັບ ອະເລັກຊິສ ເຮັດຜົນງານໄດ້ຢ່າງສຸດຍອດໃຫ້ຕົ້ນສັງກັດໃນລະດູການນີ້ໂດຍຍິງໄປແລ້ວເຖິງ 13 ປະຕູ ແລະ ເຮັດໄດ້ອີກ6ແອັດຊິດໃນ ພຣີເມຍລີກ.\nນາຍົກລັດຖະມົນຕີ ມາເລເຊຍ ສັບຊ້ອນ ຄະນະລັດຖະບານ\nຮອງປະທານາທິບໍດີ ເຢເມນ ຢ້ຽມຢາມ ເມືອງ Aden\nສ.ອາເມຣິກາ ຂົ່ມຂູ່ພ້ອມໃຊ້ກຳລັງທາງການທະຫານຕໍ່ເກົາຫຼີເໜືອ ຫາກຈຳເປັນ\nທະນາຄານແຫ່ງ ສປປ ລາວ ເປີດເຜີຍມີ 24 ບໍລິສັດ ທີ່ເຄື່ອນໄຫວດ້ານການເງິນແບບບໍ່ໄດ້ຮັບອະນຸຍາດ\nແພັດ ບອກກັບ ວູດດີ້ ເຖິງສິ່ງທີ່ຕົນເອງຢ້ານທີ່ສຸດໃນຕອນນີ້......\n“ຂະຍຸ” ສັດສະຫງວນພິເສດ ທີ່ໃກ້ຈະສູນພັນ\nໃຜເຄີຍໃຊ້ແດ່!! Sticker Line ໃນຮູບແບບຂອງຄົນລາວ


ແຂວງບໍ່ແກ້ວໄດ້ມອບໃບຍ້ອງຍໍໃຫ້ກັບໜ່ວຍງານຊ່ຽວຊານແພດໝໍຈີນ ແລະ ກະຊວງ – ກຂຄ ລາວ\nແຂວງບໍ່ແກ້ວໄດ້ມອບໃບຍ້ອງຍໍໃຫ້ກັບໜ່ວຍງານຊ່ຽວຊານແພດໝໍຈີນ ແລະ ກະຊວງ\nເດືອນພຶດສະພາ 14, 2021\nບໍ່ແກ້ວມອບໃບຍ້ອງຍໍໃຫ້ກັບໜ່ວຍງານຊ່ຽວຊານແພດໝໍຈີນ ແລະ ກະຊວງ.\nໃນໂອກາດທີ່ ທີມແພດຈາກກະຊວງສາທາລະນະສຸກ ແລະ ຊ່ຽວຊານແພດສປຈີນ.ຊ່ວຍແກ້ໄຂ ແລະ ສະກັດກັ້ນການແຜ່ລະບາດຂອງພະຍາດໂຄວິດ-19ຢູ່ແຂວງບໍ່ແກ້ວໂດຍສະເພາະແມ່ນ ເອົາໃຈໃສ່ຊ່ວຍເຫຼືອແຂວງບໍ່ແກ້ວ,ໃນກາຮຝຶກອົມຮົມ,ແນະນຳຂັນຕອນ, ວິທີການ,ການສັກຢາວັກຊີນ ແລະ ການປິ່ນປົວ, ການຄຸ້ມຄອງຂອງອໍານາດການປົກຄອງບ້ານ, ການໃຫ້ຄວາມຮູ້ດ່ນນວິຊາການ,ການຮັກສາ ແລະ ການຊອກຫາຜູ້ສໍາພາດໃກ້ສິດກັບຜູ້ຕິດເຊື້ອ.\nໃນຕອນຄໍ່າ ວັນທີ 13 ພຶດສະພານີ້, ແຂວງບໍ່ແກ້ວໄດ່ມອບໃບຍ້ອງຍໍຂອງທ່ານເຈົ້າແຂວງບໍ່ແກ້ວແລະ ທີລະນຶກ, ເພື່ອຍ້ອງຍໍຊົມເຊີຍແລະສະແດງຄວາມຂອບໃຈນຳໜ່ວຍງານຊ່ຽວຊານແພດໝໍຈີນທີ່ໄດ້ໄປຊ່ວຍເຫຼືອລາວຕ້ານກັບພະຍາດໂຄວິດ-19 ທີ່ໄດ້ປະກອບສ່ວນອັນສຳຄັນເຂົ້າໃນການປ້ອງກັນ ແລະ ຄວບຄຸມພະຍາດຢູ່ແຂວງບໍ່ແກ້ວ ດັ່ງນັ້ນເຈົ້າແຂວງບໍ່ແກ້ວຈຶ່ງຕົກລົງມອບໃບຍ້ອງຍໍໃຫ້ກັບໜ່ວຍງານຊ່ຽວຊານແພດໝໍຈີນ ແລະ ແພດສູນກາງ ກ່າວມອບ ຂອງທ່ານ ເພັງສອນ ແກ້ວວິໄລ ຮອງເລຂາພັກແຂວງ .\nທ່ານ ຄຳພະຍາ ພົມປັນຍາ ຮອງເຈົ້າແຂວງບໍ່ແກ້ວ ໄດ້ສະແດງຄວາມຍ້ອງຍໍຊົມເຊີຍຕໍ່ການນຳພັກ-ລັດສອງຊາດລາວ-ຈີນ ທີ່ເຫັນໄດ້ຄວາມສຳຄັນ ແລະ ສົ່ງ ຊ່ຽວຊານແພດຈາກ ສປຈີນ ແລະ ກະຊວງ ມາຊ່ວຍແກ້ໄຂ,ເບິ່ງແຍງບັນດາແຂວງ, ທາງພາກເໜືອຂອງລາວຢ່າງຮີບດ່ວນເຊິ່ງມີແຂວງຫຼວງພະບາງ,ອຸດົມໄຊ ແລະ ແຂວງບໍ່ແກ້ວ ພວກເຮົາ ເພື່ອໃຫ້ການຮ່ວມມືຕ້ານກັບພະຍາດ.ໂຄວິດ-19ໃຫ້ໝົດໄປ.\nຂ່າວດີ ສປປ ລາວປິ່ນປົວຜູູ້ປ່ວຍ ໂ ຄ ວິ ດ ມື້ດຽວ ຫາຍດີ 82 ຄົນ ລວມຫາຍດີ ສະສົມ 513 ຄົນແລ້ວ


ແຮງງານລາວທີ່ຂຶ້ນທະບຽນ ຢູ່ ໄທ\nທ່ານ ສຸເມກ ມະໂຫສົດ ຮອງ ອະທິບໍດີ ຫ້ອງການ ຈັດຫາງານ ກະຊວງ ແຮງງານ ແລະ ສວັດດີການ ສັງຄົມ ຂອງໄທ ເປີດເຜີຍວ່າ ໃນ ອາທິດ ທີ່ຜ່ານມາ ທ່ານໄດ້ ຫາລືກັບ ທ່ານ ຫລີ ບຸນຄ້ຳ ເອກອັຄຣັຖທູດ ລາວ ປະຈຳ ບາງກອກ ກ່ຽວກັບ ການພິສູດ ສັນຊາດ ແລະ ອອກຫນັງສື ເດີນທາງ ໃຫ້ແກ່ ແຮງງານລາວ.\nຈາກການ ໂອ້ລົມກັນ ໃນເບື້ອງຕົ້ນ ທູດ ສປປລາວ ເວົ້າວ່າ ໃນເວລານີ້ ແຮງງານລາວ ເຂົ້າມາ ຈົດທະບຽນ ໃນສູນ ບໍຣິການ ແຫ່ງດຽວ ຕາມ ແຂວງຕ໋າງໆ ຂອງໄທ ຫລາຍກວ່າ ທີ່ຄາດໄວ້ ຊຶ່ງມີຢູ່ ປະມານ 1 ແສນ2ຫມື່ນຄົນ ຈຶ່ງຢາກໃຫ້ ທາງການໄທ ເລີ້ມພິສູດ ສັນຊາດ ແຮງງານລາວ ຢ່າງ ຮີບດ່ວນ ພ້ອມທັງ ຈະໃຫ້ຄວາມ ຮ່ວມມື ຢ່າງເຕັມທີ.\nທາງການໄທ ເວົ້າວ່າ ກົມແຮງງານ ໄທ ແລະ ສປປລາວ ໄດ້ນັດ ປະຊຸມກັນ ກ໋ຽວກັບ ຣາຍຣະອຽດ ຂອງ ການພິສູດ ສັນຊາດ ແຮງງານ ລາວ ແລະ ການອອກ ຫນັງສືຜ່ານແດນ ອີກໃຫມ່ ຮ່ວມທັງ ບັນຫາ ແຮງງານລາວ ຜູ້ທີີ່ເຮັດວຽກ ຕາມແຂວງ ຊາຍແດນ ລາວ-ໄທ ແບບ ມາເຊົ້າ ກັບຄ່ຳ ແລະ ເຮັດວຽກ ຕາມ ຣະດູການ. ທັງສອງຝ່າຍ ຍັງຈະ ປັບປຸງ ບົດບັນທຶກ ຄວາມເຂົ້າໃຈ ຣະຫວ່າງກັນ ດ້ານແຮງງານ ທີ່ແຂວງ ຫນອງຄາຍ.\nສຳລັບ ການອອກ ໃບຜ່ານແດນ ໃຫ້ ແຮງງານລາວ ນັ້ນ ທາງການ ລາວ ຈະອອກໃຫ້ ຢູ່ ສະຖານທູດ ລາວ ທີ່ບາງກອກ ຫລື ເຮັດເປັນ ໜ່ວຍ ເຄື່ອນທີ່ ໄປຕາມແຂວງ ທີ່ ມີແຮງງານ ລາວ ອາສັຍ ຢູ່.\nບັນຫາ ແຮງງານລາວ ທີ່ປະເທດໄທ ເປັນບັນຫາ ຊໍ້າເຮື້ອ ມາດົນແລ້ວ ຍ້ອນຄວາມ ສະຫຼາດສ່ອງໃສ ຂອງພັກລັດ ບໍ່ຍອມແກ້ໄຂ ບັນຫາ ການຈ້າງງານ ຢູ່ພາຍ ໃນປະເທດ ເຮັດໃຫ້ຊາວ ໝຸ່ມນ້ອຍ ຍີງສາວລັ່ງໄຫຼ ໄປອອກແຮງງານ ຢູ່ໄທ ນັບມື້ນັບເພີ່ມຂຶ້ນ\nAug 14, 2014 09:07 AM


ແຂວງຈຳປາສັກເດີນໜ້າ ໂຄງການຕົວແບບ ‘ ທີ່ດິນຄື ຄວາມສະເໜີພາບ’\nວຽງຈັນທາມ, 14 ມັງກອນ 2015\nອຳນາດການປົກຄອງແຂວງຈຳປາສັກຈະຫັນມາສົ່ງເສີມໂຄງການລົງທຶນໂດຍໃຫ້ນັກທຸລະກິດແລະປະຊາຊົນຖືກຮຸ້ນຮ່ວມກັນໃນໂຄງການດັ່ງກ່າວເພື່ອຮັບປະກັນການແບ່ງປັນຜົນປະໂຫຍດທີ່ເປັນທຳແກ່ນັກລົງທຶນແລະປະຊາຊົນທ້ອງຖິ່ນ. ໂຄງການໃນຮູບແບບດັ່ງກ່າວນີ້ຫມາຍວ່າຊາວບ້ານຈະໃຊ້ດິນຂອງຕົນໄປເປັນຮຸ້ນ ໃນຄະນະທີ່ນັກລົງທຶນຈະເປັນທຶນ, ເຕັກນິກແລະການຕະຫລາດ.\nພາຍໃຕ້ການລົງທຶນໃນຮູບແບບດັ່ງກ່າວນີ້ສິ່ງສຳຄັນອີກຢ່າງຫນຶ່ງແມ່ນຊາວບ້ານຍັງມີກຳມະສິດໃນຕອນດິນຂອງເຂົາເຈົ້າຄືເກົ່າເຖິງວ່າໂຄງການດັ່ງກ່າວຈະລົ້ມລະລາຍ. ຫມາຍຄວາມວ່າຊາວບ້ານເອົາດິນຂອງຕົນ ເຂົ້າໃນ ໂຄງການໃນຮູບແບບໃຫ້ເຊົ່າເຊິ່ງເຂົາເຈົ້າຍັງມີກຳມະສິດໃນດິນຕອນນັ້ນຄືເກົ່າ ແຕ່ການແບ່ງຜົນ ປະໂຫຍດກັນລະຫວ່າງນັກທຸລະກິດແລະຊາວບ້ານແມ່ນແບ່ງຕາມຮຸ້ນສະນັ້ນເມື່ອໂຄງການລົ້ມລະລາຍ, ດິນກໍ່ຈະຕົກເປັນຂອງຊາວບ້ານຄືເກົ່າສາຍເຫດທີ່ທາງການແຂວງຈຳປາສັກຢາກເຮັດໂຄງການ ໃນລັກສະ ນະນີ້ແມ່ນຍ້ອນວ່າໃນທີ່ຜ່ານມາປະຊາຊົນບໍ່ໄດ້ຜົນປະໂຫຍດຫລາຍພໍປານໃດຈາກໂຄງການສຳປະທານ ຕ່າງໆທີ່ຜ່ານມາເປັນຕົ້ນແມ່ນໂຄງການປູກຢ່າງພາລາ.\nດຣ ບຸນຖອງ ດີວິໄຊ, ເຈົ້າແຂວງແຂວງຈຳປາສັກກ່າວຕໍ່ຫນັງສືພິມວຽງຈັນທາຍເມື່ອບໍ່ດົນມານີ້ວ່າ ບາງ ນັກລົງທຶນບໍ່ໄດ້ມີເຈດຕະນາທີ່ຈະພັດທະນາໂຄງການຕາມທີ່ລັດອະນຸມັດໃຫ້ຍ້ອນວ່າ ເຂົາມີເປົ້າຫມາຍ ຂາຍສຳປະທານໃຫ້ແກ່ນັກທຸລະກິດອື່ນຕໍ່. “ພວກເຮົາຢາກເຮັດໂຄງການລັກສະນະນີ້ຢູ່ໃນແຂວງຂອງພວກ ເຮົາເພາະວ່າພວກເຮົາເຊື່ອວ່າໂຄງການລັກສະນະນີ້ຈະສ້າງລາຍຮັບຫລາຍຂຶ້ນໃຫ້ແກ່ປະຊາຊົນທ້ອງຖິ່ນ.” ມາຮອດປະຈຸບັນນີ້ທາງການແຂວງໄດ້ອະນຸມັດໂຄງການທຳອິດໃຫ້ແກ່ນັກງລົງທຶນຈີນເຊິ່ງມີມູນຄ່າ 100 ລ້ານໂດລາສະຫະລັດ. ໂຄງການດັ່ງກ່າວເອີ້ນວ່າໂຄງການພັດທະນາກະສິກຳຢູ່ເມືອງໂພນທອງແຂວງ ຈຳປາສັກເຊິ່ງມີເນື້ອທີ່ 10,000 ເຮັກຕາ. ການວາງສີລາລືກສຳລັບໂຄງການນີ້ໄດ້ມີຂຶ້ນໃນເດືອນ 10 ປີກາຍນີ້. ກິດຈະກຳໂຄງການປະກອບມີການປູກເຂົ້າ, ສ້າງຊົນລະປະທານ, ລ້ຽງສັດ, ປູກຫມາກໄມ້ ແລະ ໂຮງງານປຸງແຕ່ງທັນສະໃຫມເພື່ອສົ່ງອອກໄປບັນດາປະເທດອາຊີຕາເວັນອອກລວມທັງໄປຍັງປະເທດ ຈີນ. ນອກນີ້ທາງໂຄງການຍັງຈະສ້າງໂຮງສີເຂົ້າທັນສະໄຫມເຊິ່ງສາມາດສີເຂົ້າໄດ້ 300,000 ໂຕນຕໍ່ປີ. ພາຍໃຕ້ໂຄງການນີ້, ບໍລິສັດຈີນຖືຮຸ້ນ 70% ແລະສ່ວນທີ່ເຫລືອແມ່ນປະຊາຊົນເປັນຜູ້ຖືຮຸ້ນ. ດຣ ບຸນຖອງ ເວົ້າວ່າ: ຖ້າຊາວບ້ານເຂົ້າໄປເຮັດວຽກໃນໂຄງການ, ເຂົາເຈົ້າກໍ່ຈະໄດ້ລາຍຮັບຕື່ມອີກບໍ່ພຽງແຕ່ໄດ້ຈາກ ການປັນຮຸ້ນ. ໃນຊຸມປີທີ່ຜ່ານມາ, ທາງແຂວງໄດ້ອະນຸມັດໂຄງການລົງທຶນແບບສຳປະທານໃນຮູບແບບ3+2ໂດຍໃຫ້ປະຊາຊົນເປັນດິນແລະແຮງງານແລະນັກລົງທຶນເປັນທຶນ, ເຕັກນິກແລະຕະຫລາດ ແລະ ໃນຮູບແບບ4+ 1 ໂດຍໃຫ້ປະຊາຊົນເປັນແຮງງານແລະສ່ວນທີ່ເຫລືອເປັນຂອງນັກລົງທຶນ. ແຕ່ການ ລົງທຶນໃນຮູບແບບເລົ່ານີ້ປະຊາຊົນບໍ່ໄດ້ຜົນປະໂຫຍດພໍປານໃດ.\nPosted in Agriculture and agribusiness / ກະສິກໍາ ແລະ ທຸລະກິດກະສິກຳ, Civil society / ປະຊາສັງຄົມ, Food security and NTFP's / ຄວາມຫມັ້ນຄົງ ທາງດ້ານສະບຽງອາຫານ ແລະ ເຄື່ອງປ່າຂອງດົງ, Governance and rights / ສິດທິ, Industry and trade / ອຸດສາຫະກຳ ແລະ ການຄ້າ, Investment and concessions / ການລົງທຶນ ແລະ ການສຳປະທານ, Lao Language / ພາສາລາວ\t Tags: ການປູກເຂົ້າ, ດຣ ບຸນຖອງ ດີວິໄຊ, ປູກຫມາກໄມ້, ລ້ຽງສັດ, ສ້າງຊົນລະປະທານ, ເຈົ້າແຂວງຈຳປາສັກ\t No Comments »


ຂະແໜງການອຸດສາຫະກໍາ ແມ່ນປັດໄຈຊຸກຍູ້ການຂະຫຍາຍຕົວດ້ານເສດຖະກິດ - Lao National Radio\nໃນໄລຍະ5ປີຜ່ານມາ, ເສດຖະກິດແຫ່ງຊາດ ສືບຕໍ່ຂະຫຍາຍຕົວຢ່າງຕໍ່ເນື່ອງ ເຊິ່ງສະເລ່ຍຄາດວ່າຈະຢູ່ໃນລະດັບ 5,8% ຕໍ່ປີ ແລະ ໃນປີ 2020 ຄາດວ່າຈະຂະຫຍາຍຕົວປະມານ 3,3%, ແຕ່ເຫັນວ່າອັດຕາການຂະຫຍາຍຕົວມີທ່າອ່ຽງຫລຸດລົງຢ່າງຕໍ່ເນື່ອງ ແລະ ຫລຸດແຜນການວາງໄວ້, ໃນນີ້ ຂະແໜງກະສິກໍາ ຂະຫຍາຍຕົວສະເລ່ຍ 2,1%, ອຸດສາຫະກໍາ ຂະຫຍາຍຕົວສະເລ່ຍ 9,1%,ການບໍລິການຂະຫຍາຍຕົວສະເລ່ຍ 4,8% ແລະ ພາສີອາກອນ ຂະຫຍາຍສະເລ່ຍ 5,2%.\nສະຫາຍ ທອງລຸນ ສີສຸລິດ ກຳມະການກົມການເມືອງສູນກາງພັກ, ນາຍົກລັດຖະ ມົນຕີ ກ່າວໃນກອງປະຊຸມໃຫຍ່ຜູ້ແທນທົ່ວປະເທດ ຄັ້ງທີ XI ຂອງພັກປະຊາຊົນປະ ຕິວັດລາວ ທີ່ໄຂຂຶ້ນໃນວັນທີ 13 ມັງກອນ 2021ນີ້ວ່າ: ປັດໄຈທີ່ຊຸກຍູ້ການຂະຫຍາຍຕົວເສດຖະກິດສ່ວນໃຫຍ່ມາຈາກຂະແໜງການອຸດສາຫະກໍາ ໂດຍສະເພາະໃນຂະ ແໜງພະລັງງານໄຟຟ້າ ແລະ ການກໍ່ສ້າງ, ສໍາລັບຂະແໜງບໍລິການການຂາຍຍົກ-ຂາຍຍ່ອຍ, ການເງິນ ແລະ ປະກັນໄພ ມີການຂະຫຍາຍຕົວດີ ແຕ່ການປະກອບສ່ວນຕໍ່ເສດຖະກິດບໍ່ສູງ. ສາເຫດຕົ້ນຕໍທີ່ອັດຕາການຂະຫຍາຍຕົວຂອງເສດຖະກິດຊ້າລົງ ແລະ ບໍ່ບັນລຸແຜນການວາງໄວ້ ຍ້ອນການຂະຫຍາຍຕົວຂອງຂະແໜງກະສິກໍາມີທ່າອ່ຽງຫລຸດລົງ ແລະ ຖືກຜົນກະທົບຈາກໄພທໍາມະຊາດ, ຂະແໜງບໍ່ແຮ່ ແລະ ການຂຸດ ຄົ້ນມີທ່າອ່ຽງຫລຸດລົງຈົນຕິດລົບ ນັບແຕ່ໄລຍະປີ 2017-2019 ແລະ ການຂະຫຍາຍຕົວຂອງອຸດສາຫະກໍາປຸງແຕ່ງຍັງຊັກຊ້າ.\nຂະນະດຽວກັນ, ການຂະຫຍາຍຕົວຂອງຂະແໜງບໍລິການກໍມີທ່າອ່ຽງຫລຸດລົງໂດຍສະເພາະແມ່ນການບໍລິການທີ່ພັກອາໄສ ແລະ ຮ້ານອາຫານ ທີ່ຕິດພັນກັບການທ່ອງທ່ຽວ.ນອກຈາກນັ້ນ, ການຂະຫຍາຍ ຕົວເສດຖະກິດແມ່ນຫລຸດລົງຕາມກະແສລວມຂອງເສດຖະກິດພາກພື້ນ ແລະ ສາກົນ ທີ່ມີທ່າອ່ຽງຫລຸດລົງ ໂດຍສະເພາະບັນດາປະເທດຄູ່ຄ້າທີ່ສໍາຄັນ ແລະ ສາເຫດຕໍ່ມາແມ່ນຜົນກະທົບຈາກໄພພິບັດທໍາມະຊາດນ້ໍາຖ້ວມ ແລະການລະບາດພະຍາດໂຄວິດ-19.\nປັດໄຈສໍາຄັນອີກອັນໜຶ່ງ ແມ່ນການຫັນມາອາໄສການຜະລິດ ແລະ ການສົ່ງອອກສິນຄ້ານອກຂະ ແໜງຊັບພະຍາກອນທໍາມະຊາດຫລາຍຂຶ້ນ ໂດຍການຫລຸດຜ່ອນການຂຸດຄົ້ນແຮ່ທາດ ແລະການສົ່ງອອກໄມ້, ຫັນມາສົ່ງເສີມການຜະລິດອຸດສາຫະກໍາປຸງແຕ່ງກະສິກໍາ, ຊິ້ນສ່ວນເຄື່ອງເອເລັກໂຕຣນິກ, ເຄື່ອງໄຟ ຟ້າ ແລະ ການບໍລິການທີ່ຕິດພັນກັບການທ່ອງທ່ຽວຫລາຍຂຶ້ນ.ຄຽງຄູ່ກັນນັ້ນ, ລັດຖະບານໄດ້ເຂັ້ມງວດການປະຕິບັດລະບຽບກົດໝາຍເປັນຕົ້ນ: ເຂັ້ມງວດການສົ່ງອອກໄມ້ເຖື່ອນເຊິ່ງເຮັດໃຫ້ເສດຖະກິດຂອງລາວມີການຂະຫຍາຍຕົວຊ້າລົງເລັກນ້ອຍ ແຕ່ເປັນການເຕີບໂຕທີ່ມີຄຸນນະພາບຫລາຍຂຶ້ນ ແລະ ເປັນການຫັນເຂົ້າສູ່ຖານການຜະລິດຈິງ ເພື່ອສ້າງພື້ນ ຖານທີ່ໜັກແໜ້ນໃຫ້ແກ່ການເຕີບໂຕໃນຕໍ່ໜ້າ.\nແຕ່ເຖິງຢ່າງໃດກໍຕາມ, ໂດຍພາຍໃຕ້ການຊີ້ນໍາຢ່າງໃກ້ຊິດຂອງລັດຖະບານບວກກັບຄວາມບຸກບືນສູງຂອງບັນດາຂະແໜງການ, ອໍານາດການປົກຄອງທ້ອງຖິ່ນ ແລະ ຂອງປະຊາຊົນ ບວກກັບການສະໜັບສະໜູນຂອງບັນດາປະເທດເພື່ອນມິດຍຸດ ທະສາດ ແລະ ຄູ່ຮ່ວມພັດທະນາ ໄດ້ເຮັດໃຫ້ການພັດທະນາເສດ ຖະກິດສັງຄົມ, ເຖິງຈະປະເຊີນກັບຄວາມຫຍຸ້ງຍາກຕ່າງໆອັນໜັກໜ່ວງກໍຕາມ ແຕ່ກໍຍັງສາມາດປະຄອງຕົວ ແລະ ຜ່ານບັນດາຄວາມຫຍຸ້ງຍາກໃນລະດັບດີສົມຄວນ, ຮັບປະກັນການຜະລິດ ແລະ ຊີວິດການເປັນຢູ່ຂອງປະຊາຊົນໄດ້ຮັບການປັບປຸງດີຂຶ້ນ. ບັນດາໂຄງການລົງທຶນຂະໜາດໃຫຍ່ໃນຫລາຍຂົງເຂດ ຍັງສືບຕໍ່ໄດ້ຮັບການຈັດຕັ້ງປະຕິບັດ ເປັນຕົ້ນ: ໂຄງການກໍ່ສ້າງທາງລົດໄຟລາວ-ຈີນ, ໂຄງການກໍ່ສ້າງທາງດ່ວນນະຄອນຫລວງວຽງຈັນ-ວັງວຽງ, ໂຄງການພະລັງງານ-ບໍ່ແຮ່, ໂຄງການພັດທະນາເຂດເສດຖະກິດພິເສດ ແລະໂຄງການພັດທະນາການທ່ອງທ່ຽວ.\nຜົນສໍາເລັດອັນພົ້ນເດັ່ນແມ່ນພວກເຮົາສາມາດບັນລຸຄາດໝາຍທີ່ສໍາຄັນໃນການນໍາພາປະເທດຊາດຫລຸດພົ້ນອອກຈາກສະຖານະພາບດ້ອຍພັດທະນາ, ສັງຄົມມີຄວາມສະຫງົບ, ມີສະຖຽນລະພາບຢ່າງໜັກແໜ້ນ ແລະອັດຕາຄວາມທຸກຍາກມີທ່າອ່ຽງຫລຸດລົງ.


ພິທີເຊັນສັນຍາ ແລະ ຖະແຫຼງຂ່າວ ການຮ່ວມມື ການລົງທຶນ ແລະ ການຈັດການສິ່ງອໍານວຍຄວາມສະດວກ | ມີເດຍລາວ Media LAOS\nໜ້າຫຼັກ ຂ່າວສານບ້ານເມືອງ ພິທີເຊັນສັນຍາ ແລະ ຖະແຫຼງຂ່າວ ການຮ່ວມມື ການລົງທຶນ ແລະ ການຈັດການສິ່ງອໍານວຍຄວາມສະດວກ\nຕອນບ່າຍຂອງັວນທີ 26 ມີນາ 2021; ທີ່ຫ້ອງການເຂດເສດຖະກິດພິເສດບຶງທາດຫຼວງ ໄດ້ຈັດພິທີເຊັນສັນຍາ ລະຫວ່າງ ເຂດເສດຖະກິດພິເສດບຶງທາດຫຼວງ ແລະ ບໍລິສັດ ກີນດີສໂຄເວີຣີລາວ ເເມ່ນໄດ້ເຊັນຮອງຮັບສັນຍາການລົງທຶນ ແລະ ການຈັດການສິ່ງອໍານວຍຄວາມສະດວກ ໃນຂອບເຂດບໍລິເວນ BRC-3 ເຊິ່ງຕັ້ງຢູ່ເຂດເສດຖະກິດພິເສດບຶງທາດຫຼວງ\nໂດຍຕາງໜ້າ ເຂດເສດຖະກິດພິເສດບຶງທາດຫຼວງ ແມ່ນຜູ້ອໍານວຍການໃຫຍ່ Mr. Fu Jian ພ້ອມກັບ Ms. Huang Xiu Wen ແລະ ທ່ານ ອິນທີ ເດືອນສະຫວັນ, ຜູ້ອໍານວຍການໃຫຍ່ ບໍລິສັດ ກີນດີສໂຄເວີຣີລາວ ໄດ້ມີການຮ່ວມມືໃນການລົງທຶນ ແລະ ການຈັດການ ພັດທະະນາສິ່ງອໍານວຍຄວາມສະດວກໃນພື້ນທີ່ທີ່ມີການຮ່ວມມືຂອງໂຄງການ ເຊິ່ງຕັ້ງຢູ່ໃນ BRC3 ຂອງເຂດເສດຖະກິດພິເສດບຶງທາດຫຼວງ ມີຂະໜາດຂອງພື້ນທີ່ 20,000 sqm, ເຊີ່ງມີໂຄງສ້າງເດີມ 8,500 sqm ການນຳໃຊ້ພື້ນທີ່ຫຼັກຂອງໂຄງການ ແມ່ນຈະຖືກພັດທະນາ ແລະ ສ້າງໃຫ້ກາຍເປັນ ສູນການຄ້າຊຸມຊົນ (ສູນການຄ້າ ຄິວມໍ) ໄລຍະເວລາຂອງການຮ່ວມມື ເປັນເວລາ 20 ປີ.\nຄິວມໍ ເປັນຊື່ຂອງ ສູນການຄ້າແຫ່ງນີ້ ທີ່ຖືກສ້າງຂຶ້ນເພີ່ມຊຸມຊົນທ້ອງຖິ່ນ ໂດຍເນັ້ນໜັກຜະລິດຕະພັນ, ສິ່ງຂອງໃຊ້ປະຈໍາວັນ ແລະ ຍັງເປັນສະຖານທີ່ອໍານວຍຄວາມສະດວກໃນການບໍລິການໃນຊຸມຊົນເເຫ່ງນີ້. ສ່ວນໂຄງສ້າງຂອງການເຊົ່າ ແມ່ນອີງໃສ່ຄວາມເໝາະສົມທີ່ທຸກຄົນສາມາດເຊົ່າໄດ້ ບໍ່ວ່າຈະເປັນພໍ່ຄ້າຊາວຂາຍ ແລະ ຄົນຕ່າງປະເທດ, ເຊົ່າເຮັດຮ້ານອາຫານທີ່ມີຄວາມຕັ້ງໃຈຈະເຊົ່າແບບຍາວນານ.\nໃນໄລຍະການຮ່ວມມືເປັນເວລາ 20 ປີ, ທັງສອງຝ່າຍໄດ້ຕັ້ງໃຈ ທີ່ຈະພັດທະນາແນວທາງ ແລະ ການດຳເນີນງານຂອງສູນການຄ້າ ທີ່ບໍລິການຂາຍສົ່ງ, ອໍານວຍຄວາມສະດວກດ້ານການບໍລິການ, ສູນຮັກສາສຸຂະພາບ, ການບັນເທີງ, ກິດຈະກໍາການຜ່ອນຄາຍ, ສູນອາຫານ ແລະ ເຄື່ອງດື່ມ.\nໃນອານາຄົດອັນໃກ້ນີ້ ທາງເຂດເສດຖະກິດພິເສດບຶງທາດຫຼວງ ແລະ ບໍລິສັດຈີນດີສໂຄເວີຣີລາວ ຍັງຄົງຈະສືບຕໍ່ສໍາຫຼວດຄົ້ນຄວ້າ ໂອກາດທີ່ຈະລົງທຶນ ແລະ ການຈັດການສິ່ງອໍານວຍຄວາມສະດວກອື່ນໆນຳອີກ.\nຂ່າວຖັດໄປມອບ-ຮັບເຄື່ອງສາຍຮູບເງົາມູນຄ່າ 130 ລ້ານກີບ